Suché Potoky (zaniknutá osada)

Suché Potoky je zaniknutá osada, ktorá sa nachádzala v doline medzi obcami Dobrá a Opatová.

 Dejiny 
Suché Potoky boli typickou zemianskou obcou, patriacou zemianskym rodinám, ako napr. Šimoniovci, Varšáňovci, Horvátovci, Rozvadskí, Tvrdomestickí či Mitickí.

Vznik usadlosti je dosť nejasný a pravdepodobne prvá zmienka pochádza z roku 1324, kde sa spomína aj zemianska rodina Šimoniovcov, pochádzajúca z Tekova. V období husitských vojen prišli Šimoniovci takmer o všetok svoj majetok. Imrich Šimony bol zajatý husitmi a jeho syn Felix, aby vykúpil svojho otca zo zajatia, musel dať do zálohu majetky v Dobrej a aj v Suchých Potokoch. Počas bojov medzi uhorskou a husitskou armádou trpeli najmä obyvatelia okolitých obcí, ktorí boli nútení opustiť svoje domovy a hľadať bezpečný úkryt.
Niektorí obyvatelia Dobrej hľadali bezpečie v doline pri Suchých Potokoch. Okolo roku 1450 osada Suché Potoky zanikla.Trenčianska Teplá, vydalo: Vydavateľstvo SCM, 1995, strana 79

Existenciu usadlosti dokladá aj prítomnosť rolí v piatich lánoch (terasách), ktoré sú súčasťou lesa v doline Dobrianskeho potoka.

 Referencie 

 Externé odkazy 
  Stránka Opatovej, kde sa píše aj o Suchých Potokoch 
 Digitálny model reliéfu lokality na portáli ZBGIS
Kategória:Opatová (Trenčín)
Kategória:Dobrá (Trenčianska Teplá)
Kategória:Zaniknuté obce na Slovensku